text: Kvickly-medarbejdere skal lære at begejstre
  02 oktober 2014 kl. 17.09
  60 Kvickly-medarbejdere i Vojens er på kursus, hvor de efter en særlig metode skal lære at yde bedre service.
  Varerne i danske supermarkeder er dyre sammenlignet med andre lande.
  Derfor skal supermarkedet give kunderne lige nøjagtig det ekstra, der betyder, at kunden ser bort fra pris og i stedet ser de mennesker, der står bag slagterdisken eller sidder bag kasseapparaterne.
  Med det som baggrund er 60 Kvickly-medarbejdere i Vojens på kursus i THRILL-modellen. Den går ud på at skabe begejstring ved at være tilstedeværende, hjælpsom, rosende, interesseret, legende og lyttende.
  Ikke kun Kvickly benytter metoden, det gør bl.a. Danske Bank og Call Me.
  